text: Så høstes der havtorn
  16 august 2018 kl. 07.48
  I den hede og tørre sommer er hindbærrene små og indskrumpede og æbletræerne smider sin frugt - men havtornen er sej og giver stort udbytte lige nu. Blandt andet i Tinglev. her har havtornen haft en fremragende sommer.
  
  
  Havtorn er en hårdfør plante, den er pæn og sund, og der er 2000 planter på Dorte og Poul Møllevang Snabes mark i Todsbøl ved Tinglev - og høsten er godt i gang. Og den bliver god i år. I modsætning til så mange andre bær.
  Havtorn er et efterspurgt bær, der bruges i marmelade, saft, juice, snaps og bagværk blandt meget andet. Der brygges også øl på havtorn.
  Produktionen i Todsbøl begyndte så småt i 2011. Dorte og Poul har ni hektar jord ved gården, og der er havtorn på en fjerdedel af den.
  Der er kun to andre producenter af Havtorn i Danmark, og Dorte og Poul kan sælge alt, hvad de kan producere. De sælger også en stor el som stalddørssalg - og fra i morgen fredag også som pluk selv.
  